**D I S P O Z I Ţ I A**

**NR. 538 din 20 decembrie 2022**

**privind** **numirea unui membru în Consiliul Consultativ al Agenţiei**

**Judeţene pentru Ocuparea Forţei de Muncă Cluj**

Preşedintele Consiliului Judeţean Cluj,

Analizând Referatul Direcției Administrație și Relații Publice cu nr.  51134/19.12.2022 privind necesitatea şi oportunitatea numiriiunui membru în Consiliul Consultativ al Agenţiei Judeţene pentru Ocuparea Forţei de Muncă Cluj

În conformitate cu prevederile:

* art. 173 alin (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare
* art. 13, ale art. 13^1, ale art. 14, ale art. 33 lit. a), ale art. 35 şi ale art. 37 alin. (2) din Legea privind organizarea şi funcţionarea Agenţiei Naţionale pentru Ocuparea Forţei de Muncă nr. 202/2006, republicată, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**d i s p u n e:**

**Art. 1. (1)** Doamna Ionela-Maria Perșinaru-Pintican senumește în calitate de membru în Consiliul Consultativ al Agenţiei Judeţene pentru Ocuparea Forţei de Muncă Cluj, pe un mandat de 4 ani care începe să curgă de la data semnării contractului de mandat.

**(2)** Persoana nominalizată la alineatul (1) încheie cu Președintele Consiliului Judeţean Cluj un contract de mandat, conform modelului-cadru cuprins în **anexa**care face parte integrantă din prezenta dispoziție.

**Art. 2.** Prezenta dispoziție se comunică Direcţiei Generale Buget-Finanţe, Resurse Umane; Agenţiei Judeţene pentru Ocuparea Forţei de Muncă Cluj; persoanei nominalizate la art. 1, precum şi Prefectului Judeţului Cluj.

**Contrasemnează**

**PREŞEDINTE SECRETAR GENERAL AL JUDEŢULUI**

**Alin Tişe Simona Gaci**

**Anexă**

**la Dispoziția nr. 538/2022**

**CONTRACT DE MANDAT-CADRU**

1. **PREAMBUL:**

În conformitate cu prevederile:

* art. 173 alin. (1) lit. f) din din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 13, ale art. 13^1, ale art. 14, ale art. 33 lit. a), ale art. 35 şi ale art. 37 alin. (2) din Legea privind organizarea şi funcţionarea Agenţiei Naţionale pentru Ocuparea Forţei de Muncă nr. 202/2006, republicată, cu modificările şi completările ulterioare;
* art. 2009 – 2042 din Legea privind Codul civil nr. 287/2009, cu modificările și completările ulterioare;
* Dispoziției Președintele Consiliului Judeţean Cluj nr. \_\_\_\_/2022 privind numirea unui membru reprezentant al Consiliului Judeţean Cluj în Consiliul Consultativ al Agenţiei Judeţene pentru Ocuparea Forţei de Muncă Cluj;

1. **PĂRȚILE CONTRACTANTE:**

**Președintele Consiliului Judeţean Cluj,** domnul Alin Tișe, denumit în continuare „mandant", cu sediul în Municipiul Cluj-Napoca, Calea Dorobanților nr. 106,

şi

**Doamna/Domnul** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ denumit/denumită în continuare „mandatar", domiciliată/domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_, bl. \_\_\_\_\_, sc.\_\_\_\_, et. \_\_\_\_, ap. \_\_\_\_, Judeţul \_\_\_\_\_\_\_\_\_\_\_\_\_\_, identificată/identificat cu CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și B.I./C.I., seria \_\_\_\_\_\_\_\_nr. \_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_, având nr. de telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

au convenit asupra încheierii prezentului Contract de mandat, în condițiile și cu respectarea următoarelor clauze:

1. **OBIECTUL CONTRACTULUI:**

**Art. 1**. Obiectul prezentului contract constă în stabilirea cadrului convenţional privind încredinţarea şi exercitarea calităţii de membru reprezentant al Consiliului Judeţean în Consiliul consultativ al Agenţiei Judeţene pentru Ocuparea Forţei de Muncă Cluj, în limitele permise de lege, în scopul realizării obiectului de activitate şi a atribuţiilor acestui Consiliul consultativ stabilite în conformitate cu prevederile Legii privind organizarea şi funcţionarea Agenţiei Naţionale pentru Ocuparea Forţei de Muncă nr. 202/2006, republicată, cu modificările şi completările ulterioare.

**VI. DURATA CONTRACTULUI:**

**Art. 2**. (1) Prezentul contract de mandat se încheie pe o durată de 4 ani, începând cu data de ...........................................

-1-

(2) Prezentul mandat poate fi reînnoit în condițiile legii.

**V. Drepturile şi obligaţiile părților:**

**Art. 3**. În vederea executării clauzelor prezentului contract, mandantul înţelege al mandata pe mandatar pentru a exercita calitatea de membru în Consiliul consultativ al Agenţiei Judeţene pentru Ocuparea Forţei de Muncă Cluj, prin exercitarea atribuţiilor acestuia așa cum sunt stabilite acestea de către Legea privind organizarea şi funcţionarea Agenţiei Naţionale pentru Ocuparea Forţei de Muncă nr. 202/2006, republicată, cu modificările şi completările ulterioare.

**Art. 4**. (1) În scopul executării mandatului primit, mandatarul se obligă să:

a) depună toate diligenţele în scopul îndeplinirii mandatului încredinţat, la entitatea la care este mandatar al intereselor mandantului;

b) păstreze confidenţialitatea cu privire la activitatea entităţii pe toată perioada mandatului, fiind ţinut responsabil de această obligaţie încă un an de la încetarea prezentului contract;

c) ia măsuri ca entitatea să transmită mandantului toate datele şi informaţiile stabilite de acesta;

d) sesizeze mandantul asupra deficienţelor sau neregulilor de natură a periclita normala funcţionare a entităţii pe care le constată direct sau indirect. În cazul în care deficienţele sau neregulile nu pot fi înlăturate operativ, mandatarul va propune şi măsurile ce le consideră că ar trebui luate;

e) depună la Consiliul Judeţean Cluj, în termen de cel mult două zile de la data desfăşurării şedinţelor Consiliului consultativ din care face parte, copii conforme cu originalul (ştampilate şi semnate de conducerea entităţii) de pe hotărârile adoptate şi procesele-verbale ale acestora;

f) depună un raport trimestrial de activitate, precum şi să furnizeze oricând mandantului, la solicitarea acestuia, informaţii şi date asupra exerciţiului mandatului său sau legate de activitatea entităţii, precum şi propuneri pentru îmbunătăţirea activităţii acesteia;

g) înştiinţeze mandantul, înaintea fiecărei şedinţe a Consiliului consultativ, dacă se găseşte în imposibilitatea de a participa la şedinţa convocată;

h) participe obligatoriu la ședințele Consiliului consultativ al Agenţiei Judeţene pentru Ocuparea Forţei de Muncă Cluj ori de câte ori acesta a fost convocat;

i) exercite, în calitate de membru al Consiliului consultativ al Agenţiei Judeţene pentru Ocuparea Forţei de Muncă Cluj, atribuțiile acestuia care privesc:

I. consilierea directorii executivi ai Agenţiei Judeţene pentru Ocuparea Forţei de Muncă Cluj în adoptarea deciziilor cu privire la:

I.a) măsurile de realizare a sarcinilor ce le revin potrivit programelor elaborate în domeniul ocupării forţei de muncă şi indicatorilor specifici domeniului de activitate, prevăzuţi în contractele de performanţă managerială;

I.b) repartizarea între subunităţi a sarcinilor ce le revin potrivit contractelor de performanţă managerială;

II. analizarea:

II.a) execuţiei bugetare lunare şi a situaţiei financiare trimestriale;

II.b) raportul anual de activitate, a situaţiei financiare anuale şi a execuţiei bugetare;

III. formularea de propuneri cu privire la:

III.a) programele de activitate ale subunităţilor din subordinea agenţiilor teritoriale;

-2-

III.b) proiectele programelor de ocupare a forţei de muncă şi de formare profesională la nivelul judeţului;

III.c) proiectul de buget;

III.d) înfiinţarea şi dezvoltarea punctelor de lucru.

j) exercite și alte atribuţii stabilite prin statutul Agenţiei Naţionale.

(2) În cazul discutării în Consiliul consultativ a unor probleme şi acţiuni pentru care este necesar un mandat expres, mandatarul va vota împotrivă, în absenţa unui mandat special, în situația în care nu primeşte alte instrucţiuni din partea mandantului.

**Art. 5.** (1) Mandatarul acceptă clauzele prezentului contract de mandat şi este ţinut să-şi îndeplinească obligaţiile contractuale cu bună-credinţă şi prudenţa specifică raporturilor juridice cu caracter oneros.

(2) Mandatarul declară pe proprie răspundere că îndeplinește condițiile prevăzute de lege pentru exercitarea calității de membru în Consiliul consultativ al Agenţiei Judeţene pentru Ocuparea Forţei de Muncă Cluj, precum și că nu se află în nici una din situaţiile de incompatibilitate prevăzute de legislaţia în vigoare, de statutul său profesional sau de calitatea deţinută.

**Art. 6.** În derularea prezentului contract, mandantului îi revine obligaţia de a achita mandatarului(direct), dacă este cazul, cheltuielile de deplasare ocazionate de îndeplinirea mandatului său (diurnă, cazare, transport) pe bază de documente justificative la nivelul reglementărilor pentru instituţiile publice**.**

**Art. 7.** (1) Pentru exerciţiul mandatului său, respectiv pentru participarea la şedinţele Consiliului consultativ al Agenţiei Judeţene pentru Ocuparea Forţei de Muncă Cluj, mandatarul beneficiază de o indemnizaţie în condițiile stabilite de Legea privind organizarea şi funcţionarea Agenţiei Naţionale pentru Ocuparea Forţei de Muncă nr. 202/2006, republicată, cu modificările şi completările ulterioare.

1. **Modificarea contractului:**

**Art. 8.** (1) Prevederile prezentului contract pot fi modificate prin act aditional, cu acordul părților semnatare.

(2) Contractul va fi adaptat corespunzător reglementărilor legale ulterioare încheierii acestuia, care îi sunt aplicabile.

(3) Mandantul va putea modifica unilateral prevederile prezentului contract, atunci când necesităţile legislative o impun.

**VII. Răspunderea contractuală:**

**Art. 9.** (1)Mandatarul este ţinut răspunzător în condiţiile legislaţiei în vigoare, atât pentru neexecutarea totală/parţială, cât şi pentru executarea defectuoasă a contractului.

(2)Producerea de daune materiale şi morale mandantului, prin fapte sau omisiuni produse în executarea prezentului contract de mandat atrage răspunderea civilă a mandatarului.

(3)În cazul în care faptele sau omisiunile au caracter penal, mandatarul răspunde şi potrivit legii penale.

(4)Mandantul nu răspunde pentru actele sau faptele ilicite cauzatoare de prejudicii, săvârşite de mandatar prin depăşirea competenţelor atribuite prin prezentul contract.

-3-

**VIII. Încetarea contractului**

**Art. 10.** Părţile semnatare ale prezentului contract stabilesc că acesta încetează a mai produce efecte în cazurile în care încetează calitatea mandatarului de membru în Consiliul consultativ al Agenţiei Judeţene pentru Ocuparea Forţei de Muncă Cluj, respectiv:

a) la expirarea duratei mandatului;

b) în caz de deces al mandatarului;

c) în caz de demisie/renunțare la mandat, situație în care mandatarul este obligat să notifice mandantului, cu cel puţin 30 zile înainte, demisia/renunţarea sa, în caz contrar acesta rămânând obligat la daune interese pentru pagubele provocate;

d) în cazul revocării mandatarului de către mandant, oricând acesta hotărăşte asta;

e) în cazul revocării mandatarului urmare solicitării Agenţiei Judeţene pentru Ocuparea Forţei de Muncă Cluj formulate în acest sens, în situația în care mandatarul absentează nemotivat de la cel mult 3 şedinţe consecutive ale Consiliului consultativ;

f) în cazul în care mandatarul nu mai îndeplineşte una dintre condiţiile necesare pentru numirea în calitatea de membru în Consiliul consultativ, prevăzute de Legea nr. 202/2006;

g) în cazul apariţiei unor modificări legislative de natură a împiedica exercitarea modalității de reprezentare reglementate prin prezentul contract;

1. prin acordul părților.

**IX. Forța majoră**

**Art. 10**. (1) Fiecare parte poate suspenda îndeplinirea oricărei obligații din contractul de mandat pentru orice perioadă în care este împiedicată să execute obligația respective, ca rezultat direct al unui eveniment de forță majoră.

(2) Forța majoră reprezintă un eveniment neprevăzut și de neevitat care apare pe perioada derulării contractului de mandat, care este în afara controlului părților și care împiedică total sau parțial îndeplinirea obligațiilor contractuale ale acestora. Aceste evenimente include, dar nu se limitează la: război, cutremur, incendiu, furtună, inundație, alte calamități natural similare.

(3) Pentru a avea efecte exoneratoare de răspundere, atât începutul, cât și sfârșitul evenimentului de forță majoră trebuie notificate celeilalte părți în termen de 3 zile de la apariție. Omisiunea notificării va face ca partea care nu s-a conformat să suporte toate daunele provocate celeilalte părți prin neanunțare în termen.

1. **Litigii:**

**Art. 11.** (1) Părțile convin ca toate neînțelegerile rezultate din interpretarea, executarea sau încetarea prezentului contract, să fie soluționate pe cale amiabilă.

(2) În cazul în care nu este posibilă rezolvarea pe cale amiabilă a diferendului apărut, părțile se vor adresa instanțelor judecătorești competente de pe teritoriul României.

**XI. Alte clauze**

**Art. 12.** Mandantul exonerează de orice răspundere mandatarul, în situaţia modificării sau revocării intempestive a mandatului său.

-4-

**Art. 13.** Mandatarul nu poate transmite sau substitui mandatul său altei persoane.

**Art. 14.** În executarea mandatului său, indiferent dacă este general sau special, mandatarul va avea în vedere cadrul legal şi criteriile orientative generale sau punctuale, date în scris de mandant.

**Art. 15.** Mandantul are dreptul de a declanşa procedurile privind incidenţa răspunderii mandatarului oricând consideră justificat, pentru neexecutarea totală/parţială sau executarea defectuoasă a mandatului acestuia.

**Art. 16.** (1) Prezentul contractul este guvernat de legea română și se execută cu bună-credință.

(2) Părțile declară că prezentul contract de mandat s-a încheiat cu respectarea dispozițiilor legale în vigoare.

Prezentul contract s-a încheiat astăzi data de ................................ în două exemplare originale, câte unul pentru fiecare parte, intră în vigoare la data semnării acestuia și are 4 pagini, fiecare pagină fiind semnată de către părți.

MANDANT, MANDATAR PREȘEDINTELE CONSILIUL JUDEŢEAN CLUJ

Alin Tișe

**Contrasemnează**

**PREŞEDINTE SECRETAR GENERAL AL JUDEŢULUI**

**Alin Tişe Simona Gaci**

-5-